laion/Wikipedia-Exotic huggingface dataset:
נחל ברעם

נחל ברעם הוא נחל אכזב קצר בגליל העליון, מצפון וממזרח לקיבוץ ברעם. אורכו כ־2.2 קילומטרים. מוצא הנחל ממוקם בגובה של כ־735 מטרים מעל פני הים, בין קיבוץ ברעם מדרום לגבול ישראל–לבנון מצפון, על כביש 8967. הנחל זורם לכיוון דרום־מזרח. בגובה של כ־505 מטרים מעל פני הים, בסמוך לקבר המיוחס לישעיהו הנביא, בסמיכות לכביש 899 ולשביל ישראל, הנחל נשפך אל נחל דישון (שנשפך לנהר הירדן). ציון קבר ישעיהו הנביא, עמוד ענן - המדריך השיתופי לידיעת הארץ, באתר amudanan.co.il שביל ישראל: נבי יושע - דישון - הר מירון (מסלול 2) - ישראל, באתר מסע אחר, ‏2022-02-10 ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
נחל עלמון

נחל עלמון הוא נחל אכזב קצר בגליל העליון. אורכו כ־1.85 קילומטרים. מוצא הנחל ממוקם בגובה של כ־675 מטרים מעל פני הים בסמוך לקבר רבי אלעזר בן עזריה, כחצי קילומטרים מהכפר ריחאניה וכ־700 מטרים מהמושב עלמה. הנחל זורם לכיוון צפון–צפון־מערב. הנחל חולף בסמכות לשמורת נחל דישון. במרחק של כשני קילומטרים מזרחית לקיבוץ יראון ובגובה של כ־440 מטרים מעל פני הים, הנחל נשפך אל נחל דישון (שנשפך לנהר הירדן). דישון-דלתון, סקר טבע, נוף ומורשת האדם ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
נחל מרות

נחל מרות הוא נחל אכזב קצר בגליל העליון המזרחי. אורכו כ־2.9 קילומטרים. מוצא הנחל ממוקם בגובה של כ־570 מטרים מעל פני הים, במרחק של כ־1.35 קילומטרים ממערת עלמה וכ־2.25 קילומטרים ממושב עלמה. הנחל זורם לכיוון צפון־מזרח. בדרכו הוא חולף ליד חורבת מרות ומתחת לכביש הגישה לחוות הבודדים "הר אליעזר" ולשביל המוביל לקבר ריש לקיש. בגובה של כ־175 מטרים מעל פני הים ובמרחק של כ־800 מטרים ממושב שדה אליעזר, הנחל נשפך אל נחל דישון (הנשפך אל נהר הירדן). ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
עזרא קדם (קצין)

עזרא קדם ("כריש") (15 בדצמבר 1927 – 29 במרץ 1985), היה מפקד יחידות בחיל הים, מוותיקי שייטת הטרפדות וראשוני שייטת ספינות הטילים. המשפחה חיה בעיר ורוצלב בפולין. האב יהושע קרושינסקי היה מנהל חשבונות והאם מרים לבית ברלוי הייתה עקרת בית. בבעלות המשפחה היה בית חרושת לכלי אוכל. המשפחה עלתה לארץ ישראל בשנת 1935 והתגוררה בתל אביב. בישראל יהושע נעשה מנהל חשבונות. קדם למד בתל אביב, שם היה מגיע הרבה לחוף הים, לכן זכה לכינוי "כריש". קדם שירת בשייטת הטרפדות כמפקד טרפדת בין השנים 1952 ל-1957. בשנת 1962 נעשה מפקד פלגת הטרפדות 914, תפקיד בו שירת עד שנת 1964. בשנת 1968, כאשר היה בדרגת סגן-אלוף, נעשה מפקד פלגה בשייטת ספינות הטילים וקיבל לפיקודו בשרבור את אח"י מזנק ובחודש מאי 1968 הפליג איתה לישראל. בתקופה שבין אפריל 1970 ליוני 1972 שימש קדם כמפקד זירת ים סוף ומפקדתו בשארם א-שייח'. בשנת 1971 קיבל דרגת אלוף-משנה. סא"ל עזרא קדם בשרבורג ליד הפסל והרכב, מרץ 1967. המכובדים לקראת השקת אח"י מבטח בשרבורג, 11 באפריל 1967. משמאל לימין: עזרא קדם, קורבינייה, שלמה אראל, פליקס אמיו ובנימין תלם. ראש הממשלה לוי אשכול והרמטכ"ל חיים בר-לב מבקרים בשייטת ספינות הטילים בליווי מפקד חיל הים שלמה אראל (משמאל) וסא"ל עזרא קדם מימין. מפקד חיל הים בנימין תלם מוסר דגלון לעזרא קדם לסיום תפקידו כמפל"ג בשייטת ספינות הטילים. מפקד הזירה אל"ם עזרא קדם מתדרך קבוצת מבקרים מצה"ל בשארם א-שייח'. קדם סיים תואר ראשון במנהל עסקים באוניברסיטת תל אביב. לאחר יציאתו לגמלאות נעשה מנהל החברה לפיתוח חוף אילת. בשירותו בחיל הים פגש את אילנה לבית ברנשטיין ברנע שהייתה קצינת ניהול במחלקת ציוד. כאשר הגיע לחופשה קצרה מהטרפדות, נשאו השניים בחתונה שנערכה על ידי רב חיל הים, הרב ישראל הייטנר. כמנהג התקופה שינה הזוג את שם המשפחה המשותף ל-"קדם". לאילנה ועזרא קדם נולדו 3 ילדים. בשנת 1957 נולד הבכור שנקרא אופיר, כשמה של אחת מהטרפדות באילת. אופיר קדם נעשה טבח מומחה. בשנת 1960 נולדה הבת ענת קדם הרולד שנעשתה פסיכולוגית קלינית בכירה המתגוררת באילת. בשנת 1971 נולד בן שנקרא טל יהושע קדם. כיום הוא עצמאי מפיק אירועים קולינריים. במרץ 1985 חלה קדם ועבר ניתוח בבית החולים קפלן ברחובות. בעקבות סיבוך הוא נפטר ב-29 במרץ 1985. אילנה ועזרא קדם ביום חתונתם, 18 בנובמבר 1956. סרן עזרא קדם עם בנו הבכור אופיר, 1958. ראש המטה הכללי חיים בר-לב ומפקד חיל הים אברהם בוצר עם משפחת קדם בהענקת דרגת אל"ם לעזרא קדם, יוני 1971. עזרא קדם מתרווח ביאכטה פרטית. מדיה וקבצים בנושא עזרא קדם בוויקישיתוף לאה הרפז, עזרא קדם (קרישינסקי, כריש) אהבת חיי דה-מרקר, סיפור עצוב, חברה וקהילה 5 בפברואר 2009.
זוג או פרד (סרט)

זוג או פרד הוא סרט קולנוע ישראלי משנת 2012 בכתיבה, הפקה ובימויו של טומי לנג. זה סרט המשך ל"טייארה" (2009) והוא סרט אוטוביוגרפי המספר על חייו של לנג אחרי מותה של אשתו ד"ר רותי פלטשר לנג, ועל השאיפה לזוגיות חדשה בצל הגעגועים לבת הזוג שהלכה לעולמה. בסרט משולבים צילומים תיעודיים אמיתיים של אשתו של לנג, צילום קברה וסרטים ביתיים בהשתתפותה. פטר (רוברט הניג), אלמן בן 56, מחליט לאחר התלבטות ארוכה לעבור לגור עם נוגה (שלומית הגואל-טריגר), עו"ד גרושה בת 55. לנוגה יש בת בשם נלי (26) (ליהי אברמסון) ולפטר יש את ניר (26) (עומרי אשין) ורמי (23) (אביב אלקבץ). אתם גר גם אביה של נוגה, הוגו (הוגו ירדן) (78). פטר חוזר לעבוד אחרי כמה שנים של אבטלה, עם המעסיק הקודם שלו, ומתמנה למנהל קניון ברומניה. הזוגיות שלהם יודעת עליות וירידות עם מחשבות על המשכת הזוגיות או פרידה (מכאן שם הסרט). נוגה נשארה אחראית על הבית. נוגה מדווחת למשטרה על רמי שמעשן סמים והוא נלקח לתחנת המשטרה. פטר בוגד בנוגה עם מזכירתו ברומניה אך חוזר לארץ כששומע על בנו שנעצר. רמי משוחרר ומכיר את דנה (דנה ידלין), משוררת וזמרת. רמי מתלבט בין דנה לנלי. ניר מגלה לאביו שהוא הומוסקסואל וזה מתקשה לקבל זאת בהתחלה. פטר מספר לנוגה על הסטוץ עם המזכירה ברומניה והיא מחליטה להיפרד אך חוזרת. נוגה מגלה לפטר שהיא זאת שהסגירה את רמי למשטרה ואז פטר רוצה להיפרד. לאורך כל הסרט מנהל פטר "שיחות" עם אשתו המנוחה ומתייעץ אתה מה לעשות. הוא עושה זאת בחוף הים ועל קברה. לבסוף, רמי מפסיק להשתמש בסמים ובכסף של סבא הוגו נוסע אחרי דנה לדרום אמריקה . נלי נוסעת לאנגליה ללימודים. ניר מתפייס עם פטר ועובר לדירה שלו. פטר ונוגה מחליטים ששווה לעבוד על הקשר והאמון שאבד כי האהבה גדולה מהכאב. "זוג או פרד", במסד הנתונים הקולנועיים IMDb (באנגלית) "זוג או פרד", באתר אידיבי "זוג או פרד", במיזם "אישים" לתיעוד היצירה הישראלית קדימון לזוג או פרד, באתר יוטיוב
קליין קוראסאו

קליין קוראסאו (בהולנדית: Klein Curaçao - "קוראסאו הקטן") הוא אי קטן בלתי מיושב באנטילים הקטנים, המצוי דרומית־מזרחית לאי קוראסאו ומהווה חלק מממלכת ארצות השפלה. על האי מצוי מגדלור ומספר בקתות. האי ידוע כאתר צלילה לנופש יפה במיוחד בשל שוניות האלמוגים הרבות סביבו, והמערות התת־מימיות שבמימיו. תיירים רבים מגיעים לאי מקוראסאו באמצעות סירות במהלך היום על מנת לצלול באזור. מדיה וקבצים בנושא קליין קוראסאו בוויקישיתוף
ארגומטריה

בדיקת אֶרְגּוֹמֶטְרִיָּיה - בדיקת מאמץ קרדיולוגית - (Ergometric Stress Testing), הנקראת גם "מבחן מאמץ", היא בדיקה רפואית שנועדה לבדוק את השפעת מאמץ גופני מאומץ על הלב, ולהעריך האם קיימת מחלת לב כלילית. הבדיקה נעשית לחולי לב: כאשר המטופל מתלונן על כאבים בחזה, לאחר אוטם שריר הלב, לאחר צנתור לב או ניתוח מעקפים, וכדי לאתר הפרעות בקצב הלב. לאנשים שמתחילים בעבודה גופנית או פעילות ספורטיבית, ולאחר גיל 50 כבדיקת סקר. הבדיקה איננה פולשנית ואיננה כרוכה בכאב. לעיתים ייתכן חוסר נוחות עקב המאמץ, במיוחד כאשר האדם איננו בכושר גופני. הבדיקה מתרחשת בדרך כלל כאשר הנבדק נוסע על אופני כושר או הולך על מסילת כושר, תוך שהוא מחובר לאלקטרוקרדיוגרם ולמד לחץ דם. מפעיל המכשיר מעלה במספר שלבים את המהירות והשיפוע, ומודד את לחץ הדם ואת פעילות הלב בפרקי הזמן השונים. המכשיר מתעד את קצב הלב לכל אורך הבדיקה. הבדיקה היא בדיקת חובה עבור ספורטאים מקצוענים ואף עבור ספורטאים חובבים המשתייכים לאיגוד. בבדיקה טיפוסית על הליכון ישנם שלושה שלבים עיקריים. שלב ראשון שבו מהירות התנועה היא 2.7 קילומטרים לשעה (שיפוע של 10 מעלות), השלב השני שבו המהירות עולה ל-4 קמ"ש (שיפוע של 12 מעלות), והשלב השלישי שבו המהירות מגיעה ל-5.5 קמ"ש (שיפוע של 14 מעלות). משך הבדיקה הוא כ-10 דקות. בבדיקה זו נבדקים מספר פרמטרים: שינויי אק"ג המעידים על איסכמיה, ערכי לחץ הדם במאמץ, הפרעות קצב, תגובה פיזית של הנבדק למאמץ, והיכולת התפקודית מבחינת כושרו של הנבדק: האם הנבדק הצליח להגיע לדופק המטרה. הבדיקה נעשית על ידי טכנאי שעבר הכשרה מתאימה. בסיומה קרדיולוג מנתח את התוצאות, והן נמסרות תוך מספר דקות למטופל. לנבדקים מומלץ להגיע לבדיקה בבגדים קלים ובנעלי ספורט או נעליים נוחות להליכה, לא לאכול ארוחה גדולה לפניה, ולא לעסוק במאמץ גופני גדול ב-24 השעות שקודמות לבדיקה. מסילת כושר אקוקרדיוגרפיה ד"ר טליה קינר, ארגומטריה, באתר קופת חולים הכללית ארגומטריה, באתר מכון מור ד"ר אילן קיציס, על בדיקת לב במאמץ, או ארגומטריה, אתר טבעלייף
ביר להלו

ביר להלו (בתעתוק לאנגלית: Bir Lehlou, בערבית:: بئر الحلو) היא עיירת נווה מדבר בסהרה המערבית הממוקמת 236 ק"מ מסמארה, סמוך לגבול מאוריטניה וממזרח לחומת הגבול, בשטח השייך לחזית פוליסריו. יש בעיירה בית מרקחת, בית ספר ומסגד. היא עומדת בראש האזור הצבאי החמישי של רפובליקת סהרה הערבית הדמוקרטית והייתה הבירה הזמנית של הרפובליקה עד שטיפריטי הפכה לבירה הזמנית ב-2008. השם "ביר להלו" מגיע מערבית מגרבית, ופירושו "באר המים המתוקה (כלומר טעימה, או לא מלוחה). השם בערבית מודרנית יהיה ביר אל האלו (بئر الحلو) הממשלה הגולה של רפובליקת סהרה הערבית הדמוקרטית ישבה בטינדוף, אלג'יריה. היא התייחסה לביר להלו כבירה הזמנית שלה, כל עוד בירת סהרה המערבית אל-עיון נמצאת בשליטה מרוקאית. כאן גם הוכרזה קיומה של הרפובליקה ברדיו בליל ה-27 בפברואר 1976, על ידי נשיאה הראשון, אל-עואלי מוסטפא סייד. חלק מהמקורות מציינים את ביר להלו כמקום הולדתו של אל-עואלי. מאז סוף 1975, הרדיו הלאומי של ה-SADR שידר משם על גלים בינוניים וקצרים, תוך שידור אינטרנטי את התוכניות בערבית חסניה, וגם כמה שעות בספרדית . ב-20 במאי 2005, במקביל ליום השנה ה-32 לתחילת המאבק המזוין של חזית פוליסריו, נחנך בית ספר יסודי בביר להלו. בית הספר נקרא " חוזה רמון דייגו אגייר " (קולונל והיסטוריון ספרדי, הזר הראשון שזכה באזרחות הכבוד הסהרה) לכבודו. ב-27 בפברואר 2010 אירחה ביר להלו את יום השנה ה-34 להכרזת רפובליקת סהרה הערבית הדמוקרטית, בנוכחות מספר שגרירים מאפריקה ודרום אמריקה. ב-12 באוקטובר 2011, במהלך חגיגות יום האחדות הלאומית ה-36, חנך מפקד האזור הצבאי החמישי של סהרה, חמה סלמה, הרחבה של בית הספר בעיירה וכן של מסגד. מדיה וקבצים בנושא ביר להלו בוויקישיתוף תמונות וטקסט מלא של ההכרזה על הרפובליקה הערבית הדמוקרטית הסהרה בביר להלו, 27-02-1976 (in English, Spanish, and French) "The National Secretariat calls UN to compel Morocco to conform to the international legality". SPS. 3 במאי 2005. אורכב מ-המקור ב-2009-10-05. נבדק ב-2010-09-22. {{cite news}}: (עזרה) Sahara : le retour du guerrier "Radio Nacional de la R.A.S.D." אורכב מ-המקור ב-2010-03-11. נבדק ב-2010-09-09. "Polisario Front celebrates its 32nd anniversary in the liberated territories". SPS. 2005-05-19. אורכב מ-המקור ב-2009-10-05. נבדק ב-2010-09-09. "Inauguradas instalaciones en Bir Lehlo en el marco de las celebraciones del 36 Aniversario de la Unidad Nacional" (בספרדית). SPS. 2011-10-17. אורכב מ-המקור ב-2011-10-18. נבדק ב-2011-10-18.
עדן אביטבול

עדן אַבִּיטְבּוֹל (נולד בט"ו בתמוז ה'תשנ"ב, 16 ביולי 1992) הוא משורר, תסריטאי ובעל טור ישראלי. אביטבול נולד בירושלים להורים שהיו בתהליך חזרה בתשובה. הוא למד בישיבות מיר לצעירים ודרך חכמה בירושלים ולאחר מכן עבר ללמוד וללמד במדרשת זיו בשכונת שערי חסד בעיר המיועדת לסטודנטים ואמנים. בשנים 2012–2015 פרסם טור חודשי בכתב העת אדרבה בשם "אדרבה – הדור הבא" תחת שם העט "עדן חיים". הטור עסק בחוויותיו של בן להורים חוזרים בתשובה. בשנים 2017–2019 למד תסריטאות במעלה - בית הספר לקולנוע ולטלוויזיה. בשנת 2018 הצטרף אביטבול לכתיבת העונה השנייה של סדרת הטלוויזיה שבאבניקים בתור יועץ תוכן. בנוסף, כתב על בסיס חוויה אישית את התסריט לפרק 11 בעונה בו מתארח בקולו הזמר שלמה ארצי. בשנת 2019 יצא לאור ספר שיריו הראשון, "נועדנו לגדולות אחרות", בעריכת רועי חסן. בשנת 2020 ערך, יחד עם אלחי סלומון ואסתי שושן, אנתולוגיה ליצירה וספרות חרדית עבור כתב העת יהי. בעקבות פרסום האסופה הקים בבית אורי צבי בירושלים את "נו נו" – סלון חרדי לאמנות ותרבות. החל משנת 2020 מפרסם טור שבועי במוסף מוצש של העיתון מקור ראשון בשם "סיפורים מהישיבה". בשנת 2022 יצא ספרו השני, "פרגוד", בעריכת עמיחי חסון. בשנת 2023 היה עמית בתוכנית למנהיגות בתרבות יהודית של מכון מנדל למנהיגות. אביטבול מתגורר בירושלים, נשוי לשולי (בתה של הרבנית ימימה מזרחי) ולהם שני ילדים. נועדנו לגדולות אחרות, הוצאת טנג'יר, 2019 פרגוד, הוצאת טנג'יר, 2022 יובל אביבי ומיה סלע, האם עדן אביטבול הוא ה"פרגוד", חוצץ שקוף למחצה, בין החברה החרדית והחילונית? (החל מדקה 24:00), ״מה שכרוך״, כאן תרבות, 13 ביולי 2022 קובי מידן, המשורר החרדי עדן אביטבול על תחושת הזרות התמידית, הכתיבה ל"שבאבניקים" והגזענות הקשה בעולם החרדי (החל מדקה 17:20), סוכן תרבות, כאן 11, 12 באוגוסט 2022 גואל פינטו, שירה בין חילוניות לדתיות, ״גם כן תרבות״, כאן תרבות, 11 ביולי 2022 חן ארצי סרור, הקול החרדי, באתר "ידיעות אחרונות", 3 בינואר 2022 כיכר השבת, ‏עדן אביטבול: כך נהפכתי למשורר חרדי • צפו, באתר כיכר השבת, 14 בנובמבר 2020 ליסה פרץ, עדן אביטבול, "ליסה פרץ משוחחת", כאן תרבות, 14 ביוני 2020 מאי פלטי, חבר יהדות ואקזיסטנציאליזם מיד, שאל אותי כיצד, באתר הארץ, 19 במרץ 2020 תמר פרלשטיין קשדן, ‏ללמוד רמח"ל עם שלמה ארצי: סל תרבות עם עדן אביטבול, בעיתון מקור ראשון, 26 בפברואר 2020 שלומי חתוכה, עדן אביטבול: "השירים הראשונים נכתבו בעזרת הנשים בישיבה. לא ידעתי שזו שירה", "ברית מילה", כאן תרבות, 12 בינואר 2020 אלעד בר־נוי // צילום: אלכס קולומויסקי, בין קודש לחול, באתר "ידיעות אחרונות", 26 בנובמבר 2019 עדן אביטבול, בלקסיקון הספרות העברית החדשה בכל סרלואי, ‏חי על התפר: הספר של המשורר החרדי שכתב חלק מ"שבאבניקים", בעיתון מקור ראשון, 14 בדצמבר 2022 עדו ניצן, "פרגוד" של עדן אביטבול: לשיר בין העולמות, באתר ישראל היום, 21 באוגוסט 2022
ממד פיניטיסטי

באלגברה הומולוגית, הממד הפיניטיסטי של חוג A הוא ערך מספרי המתאים לA שמסייע למדוד עד כמה מסובכת קטגוריות המודולים, ובמיוחד האלגברה הומולוגית שלה, מעל החוג A. ישנן מספר וריאציות של הממד הפיניטיסטי. שתי הווריאציות השימושיות ביותר הן הממד הפיניטיסטי הפרויקטיבי הקטן (או בקיצור הממד הפיניטיסטי הקטן), המסומן fpd(A), והממד הפיניטיסטי הפרויקטיבי הגדול, המסומן FPD(A). על פי ההגדרה, הממד הפיניטיסטי הקטן מוגדר להיות הסופרמום של הממד הפרויקטיבי של כל המודולים הנוצרים סופית שלהם ממד פרויקטיבי סופי. כלומר: f p d ( A ) = sup { p r o j dim A ⁡ ( M ) ∣ M ∈ m o d ( A ) , p r o j dim A ⁡ ( M ) < ∞ } . {\displaystyle fpd(A)=\sup\{proj\dim _{A}(M)\mid M\in mod(A),proj\dim _{A}(M)<\infty \}.} בדומה, הממד הפיניטיסטי הגדול מוגדר להיות הסופרמום של הממד הפרויקטיבי של כל המודולים שלהם ממד פרויקטיבי סופי: F P D ( A ) = sup { p r o j dim A ⁡ ( M ) ∣ M ∈ M o d ( A ) , p r o j dim A ⁡ ( M ) < ∞ } . {\displaystyle FPD(A)=\sup\{proj\dim _{A}(M)\mid M\in Mod(A),proj\dim _{A}(M)<\infty \}.} מההגדרה נובע כי הממד הפיניטיסטי הגדול תמיד גדול או שווה לממד הפיניטיסטי הקטן. אם החוג A הוא בעל ממד גלובלי סופי אז הממד הפיניטיסטי הגדול מתלכד עם הממד הגלובלי. אם זאת, ישנם חוגים רבים שלהם ממד גלובלי אינסופי, וממד פיניטיסטי גדול סופי, ובכך היתרון של מושג זה על הממד הגלובלי. מעל חוג קומוטטיבי נתרי מקומי, הממד הפיניטיסטי הקטן תמיד שווה לעומק (depth) של החוג. מעל חוג קומוטטיבי נתרי, הממד הפיניטיסטי הגדול תמיד שווה לממד קרול. זהו משפט עמוק של Raynaud-Gruson. מצמד עובדות אלו נובע כי מעל חוג קומוטטיבי נתרי מקומי, הממד הפיניטיסטי הקטן והממד הפיניטיסטי הגדול מתלכדים אם ורק אם החוג הוא חוג כהן-מקולי. בהינתן אלגברה (לא קומוטטיבית) נוצרת סופית מעל שדה, משערים כי הממד הפיניטיסטי הקטן והממד הפיניטיסטי הגדול הם תמיד סופיים. השערות אלו הן בעיות פתוחות במשך יותר מ-60 שנה, והן ידועות כהשערת הממד הפיניטיסטי הקטן והשערת הממד הפיניטיסטי הגדול. וריאציות נוספות של הממדים הפיניטיסטים ניתנות להגדרה על ידי החלפת הממד הפרויקטיבי בהגדרות לעיל בממד אינג'קטיבי או בממד שטוח.
הוועדה למיזמים ציבוריים

הוועדה למיזמים ציבוריים היא אחת מוועדות הכנסת הקבועות אשר הוקמה בתקופת הכנסת ה-25. בראש הוועדה עומד חבר הכנסת אוהד טל מהציונות הדתית. הצעת החוק הממשלתית לתיקון פקודת מס הכנסה (מס' 263), התשפ"ג-2023. פרקים מתוך חוק ההסדרים העוסקים במיזמי תשתית לאומיים. אתר הוועדה למיזמים ציבוריים, באתר הכנסת בנצי רובין, ‏אחרי דחייה: הוקמה הוועדה המיוחדת של אוהד טל, באתר "סרוגים", 1 בפברואר 2023 הוועדה למיזמים ציבוריים החלה לדון בסעיפים הנוגעים לייעול קידום מיזמי תשתיות בישראל, באתר הכנסת, ‏30 באפריל 2023
דגלנו

האם התכוונתם ל... דגלנו (פולין) – ביטאון של אגודת "צעירי אמוני ישראל", יצא לאור בפולין בין השנים תרפ"א-תרצ"ג (1921–1933) דגלנו (ישראל) – ביטאון תנועת צעירי אגודת ישראל, יצא לאור בארץ ישראל בין השנים תרצ"ח-תשנ"ח (1938–1998)
חסידות שאץ ויז'ניץ

חסידות שאץ ויז'ניץ היא חצר חסידית, ענף מחסידות ויז'ניץ שהוקם על ידי רבי משה הגר בנו של רבי ברוך הגר. בשנת תרנ"ג (1892) נפטר רבי ברוך הגר, האדמו"ר מוויז'ניץ, ועל מקומו הוכתר בנו רבי ישראל הגר כאדמו"ר. שאר בניו פנו לעיירות האזור והסביבה והקימו בהם חצרות משלהם. רבי משה הגר, בנו השלישי של רבי ברוך, התגורר תחילה בעיירה גורא הומורא והקים שם את חצרו, אך בעקבות שרפה שפרצה במקום כעבור תקופה עקר משם והשתקע בעיירה שאץ. באותה עת חיו ופעלו בקהילה היהודית בעיר אדמו"רי שושלת חסידות שאץ – לבית משפחת מוסקוביץ', ובפרט נודעה והתפרסמה שם הרבנית הזקנה מרים חיה מוסקוביץ' כפועלת ישועות. על סיבת קביעת משכנו של רבי משה דווקא בעיירה זו, יש ששיערו שהיה בעיר ריכוז גבוה של חסידי חמיו משושלת זינקוב. בעיירה היה בית מדרש של חסידי ויז'ניץ עוד מזמן סבו רבי מנחם מנדל הגר, אך רבי משה הקים בית מדרש עצמאי. הוא קנה מאת משפחת ברוידא שני בתים עם חצר גדולה, ושם הקים את בית מדרשו, ורוב חסידי ויז'ניץ עברו לשם. במהלך השנים הפך בית מדרשו למקום מרכזי, וראשי הקהילה היהודית ונכבדיה קבעו את מושבם בבית מדרש זה. בקרבת מקום היה קיים בית אכסניא בבעלות יהודית, ששימש את החסידים שבאו לשבתות מיוחדות ולחגים. רבי משה נפטר בשנת תרפ"ו (1926), ובשעת ההלוויה הכתיר אחיו רבי שרגא פייבוש מזלישטשיק את בנו של רבי משה, רבי חיים, למלא מקום אביו כאדמו"ר. רבי חיים שרד את השואה, ולאחריה חזר לשאץ. בשנת תש"ט עלה לארץ ישראל, תחילה השתקע בקריית שמואל וכעבור שנה וחצי עבר לחיפה, בעידוד בן דודו רבי ברוך הגר האדמו"ר מסרט ויז'ניץ, שם הקים את בית המדרש "אהל משה" על שם אביו וכיהן כאדמו"ר עד לפטירתו בשנת תשל"ז. עם זקנותו ובשנותיו האחרונות עבר רבי חיים להתגורר בבני ברק, ובכדי להחזיק את בית המדרש בחיפה מינה רבי אליעזר הגר האדמו"ר מסרט ויז'ניץ את אחיינו רבי מנחם דוד הגר לכהן כרב בית הכנסת. הרב מנחם דוד פיתח את חיי הקהילה והקים כולל אברכים במקום. עם פטירת רבי חיים (ללא בנים שימלאו את מקומו) מונה רבי מנחם דוד לכהן כאדמו"ר משאץ ויז'ניץ. בנו של רבי מנחם דוד, הרב ברוך הגר, מכהן כרב קהל יראים שאץ ויז'ניץ באשדוד. מוסדות שאץ ויזניץ, בטאון תפארת משה – א, א, באתר אוצר החכמה מוסדות שאץ ויזניץ, בטאון תפארת משה – ג, ג, באתר אוצר החכמה מוסדות שאץ ויזניץ, בטאון תפארת משה – ד, ד, באתר אוצר החכמה מוסדות שאץ ויזניץ, בטאון תפארת משה – ה, ה, באתר אוצר החכמה מגדלור חיפאי: קווים לדמותו של הרבי משאץ ויז'ניץ • פרופיל חסידי - כל הזמן, באתר כל הזמן, ‏בפברואר 2017 משה ויסברג, האב"ד ערך לחיים לזקנו, הרבי מפיטסבורג הגיע, באתר בחדרי חרדים, 12 במאי 2022
קרטיס בראון

קרטיס בראון (באנגלית: Curtis Lee "Curt" Brown;‏ נולד ב-11 במרץ 1956, אליזבת'תאון, קרולינה הצפונית) הוא טייס קרב ואסטרונאוט לשעבר בתוכנית מעבורות החלל של נאס"א. קרטיס בראון נולד בעיירה בקרולינה הצפונית. בשנת 1978 הוא סיים לימודי תואר ראשון בהנדסת חשמל באקדמיית חיל האוויר של ארצות הברית. באותה שנה הוא סיים קורס טיס והחל לשרת כטייס של מטוס מדגם "A-10 ת'נדרבולט II". ביוני 1986 לאחר סיום קורס בבסיס חיל האוויר אדוארדס הוא קיבל הסמכה של טייס ניסוי. בראון הוצב בבסיס החיל בפלורידה והיה טייס ניסוי של "ג'נרל דיינמיקס F-16 פייטינג פלקון". בסך הכול הוא עשה 6,000 שעות טיסה. בשנת 1987 בראון נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1992 הוא השתתף במשימת STS-47 כמומחה משימה של מעבורת החלל אנדוור (רוברט גיבסון היה מפקד צוות). הטיסה הייתה שיתוף פעולה בין סוכנות החלל היפנית ונאס"א. מתוך 44 הניסויים שבוצעו במשימה, 35 היו בחסות הסוכנות היפנית ו-7 בחסות נאס"א (כשהשאר בחסות משולבת). במשימת STS-66 בשנת 1994 (דונלד מקמונגל היה מפקד צוות) הוא היה טייס צוות של מעבורת החלל אטלנטיס. צוות המעבורת עסק בחקר כדור הארץ. בשנת 1996 בראון היה טייס צוות של STS-77 במעבורת החלל אנדוור (ג'ון קספר היה מפקד צוות). במהלך המשימה הצוות ביצע ניסויים שונים במודול "Spacehub 4", החל להפעיל אנטנה חדשה מסוג IAE ובדק מערכת ניווט חדשה. באוגוסט 1997 בראון טס לחלל בפעם הרביעית כמפקד צוות של STS-85 על מעבורת החלל דיסקברי. צוות עסק בניסויים בעזרת מערכת CRISTA-SPAS. באוקטובר 1998 בראון טס לחלל בפעם החמישית כמפקד צוות של STS-95 על מעבורת החלל דיסקברי. צוות פעל לפי תוכנית תחזוקה של טלסקופ החלל האבל ושחרר לוויין מדגם Spartan. בדצמבר 1999 בראון טס לחלל בפעם השישית כמפקד צוות של STS-103 על מעבורת החלל דיסקברי. צוות פעל לפי תוכנית תחזוקה של טלסקופ החלל האבל. בשנת 2000 בראון פרש מנאס"א. הוא השתלב בחברת אמריקן איירליינס כטייס. מדיה וקבצים בנושא קרטיס בראון בוויקישיתוף ביוגרפיה
רוברטו אז'אלה

רוברטו פביאן אז'אלה (בספרדית: Roberto Fabián Ayala; נולד ב-14 באפריל 1973 בפרנה שבארגנטינה) הוא כדורגלן עבר ארגנטינאי אשר שיחק בעמדת הבלם. אז'אלה שיחק גם במדי נבחרת ארגנטינה, ואף החזיק בשיא ההופעות במדי הנבחרת, עם 115, ושימש כקפטן הנבחרת. אז'אלה החל את הקריירה בקבוצת פרו קאריל אואסטה הארגנטינאית וממנה עבר לקבוצת ריבר פלייט שזכתה באליפות הליגה (אפרטורה 1994). קבוצתו הראשונה באירופה הייתה נאפולי האיטלקית. אחר כך עבר למילאן שזכתה באליפות הסריה א (סקודטו, 1999) החל ב-2001 היה שחקנה של ולנסיה שזכתה בשתי אליפויות הליגה הספרדית הבכירה ("לה ליגה", 2002 ו-2004). בתקופה בה שיחק בוולנסיה, השתתפה הקבוצה פעמיים בגמר ליגת האלופות (2000, 2001), וזכתה בגביע אופ"א ובסופר-קאפ האירופי (2004), תחת הדרכתם של המאמנים הקטור קופר ורפאל בניטס, בהתאמה. אז'אלה היה אמור להצטרף לוויאריאל אך סראגוסה ניצלה את סעיף השחרור הנמוך בחוזהו החדש ורכשה את כרטיסו תמורת 6 מיליון יורו, וזאת מבלי שאז'אלה התאמן ולו דקה אחת עם ויאריאל. משחקו של אז'אלה מתאפיין ביציבות שהקנתה לו מעמד של קבע במרכז ההגנה של נבחרתו הלאומית, ומספר שיא של הופעות הבינלאומיות בנבחרת הארגנטינאית. במדי ארגנטינה השתתף בשלושה מונדיאלים (צרפת 1998, קוריאה הדרומית-יפן 2002 וגרמניה 2006), וזכה במדליית זהב אולימפית (אתונה 2004). אז'אלה ידוע כמי שמצטיין במשחק הראש: בזכות יכולת זו כבש מספר שערים מכריעים כתוצאה מקרנות וכדורים חופשיים, בין השאר במשחק רבע גמר הגביע העולמי מול גרמניה ב-2006, ובקופה אמריקה 2004 מול אורוגוואי. לאחר כישלונה של ארגנטינה לזכות בקופה אמריקה בקיץ 2007 והשער העצמי אותו הבקיע בגמר מול היריבה ברזיל החליט אז'אלה לפרוש מהנבחרת. בקיץ 2011 פרש אז'אלה ממשחק פעיל. מדיה וקבצים בנושא רוברטו אז'אלה בוויקישיתוף רוברטו אז'אלה, באתר Transfermarkt רוברטו אז'אלה, באתר Soccerway רוברטו אז'אלה, באתר BDFutbol רוברטו אז'אלה, באתר WorldFootball.net רוברטו אז'אלה, באתר National Football Teams רוברטו אז'אלה, באתר FootballDatabase.eu פרופיל המאמן, באתר Transfermarkt כל משחקיו הבינלאומיים, rsssf.com
אסון יפהפה (סרט)

אסון יפהפה (באנגלית: Beautiful Disaster) הוא סרט דרמה רומנטית אמריקאית משנת 2023 בבימויו של רוג'ר קמבל. הסרט נכתב על ידי קמבל וג'יימי מקגווייר ומבוסס על רומן של מקגווייר באותו שם משנת 2011, כפי שפורסם במקור באתר Wattpad. אבי, סטודנטית לתואר ראשון בקולג', מנסה להתרחק מעברה האפל תוך התנגדות למשיכתה לילד הרע, טראוויס. דילן ספראוס - טרוויס מדוקס וירג'יניה גרדנר - אבי אברנתי סתיו ריזר - פרופסור פלדר ליב ברר - אמריקה מייסון מייקל קודליץ - ג'ים מדוקס בריאן אוסטין גרין - מיק אברנתי אוסטין נורת' - שפלי מדוקס רוב אסטס - בני סמואל לארסן - ג'סי ויוורוקס ג'ק הסקת' - טרנטון מדוקס טרבור ואן אודן - תומאס מדוקס מיקי דארטפורד - טיילר מדוקס אקשי קומאר - אדם ניל בישופ - פארקר הייז דקלן מייקל ליירד - טיילור מדוקס בשנת 2012 קנתה חברת האחים וורנר את הזכויות להפקת סרט המבוסס על הרומן אסון יפהפה מאת ג'יימי מקגווייר, אך הפרויקט מעולם לא נכנס לפיתוח והאופציה להפקתו על ידי האחים וורנר הסתיימה ב-13 במאי 2014. בשנת 2020, הפרויקט נבחר על ידי חברת ההפקהVoltage Pictures, ההפקה החלה בשנת 2021 ועל הבימוי הופקד רוג'ר קמבל, ודילן ספראוס, רוב אסטס ווירג'יניה גרדנר לוהקו לתפקידים בסרט. הפרויקט זכה לביקורת ציבורית ניכרת בשל הצהרותיו השנויות במחלוקת והשקפות הפוליטיות של הימין הקיצוני . הסרט שוחרר בארצות הברית לשני לילות בלבד, 12-13 באפריל, במסגרת Fathom Events . "אסון יפהפה", במסד הנתונים הקולנועיים IMDb (באנגלית) "אסון יפהפה", באתר Rotten Tomatoes (באנגלית) "אסון יפהפה", במסד הנתונים הקולנועיים KinoPoisk (ברוסית) Kit, Borys. "Studios in Bidding War for 'Fifty Shades'-Lite Novel 'Beautiful Disaster'". The Hollywood Reporter. נבדק ב-12 ביוני 2021. {{cite web}}: (עזרה) White, James. "Warners has Beautiful Disaster". Empire. נבדק ב-12 ביוני 2021. {{cite web}}: (עזרה) D’alessandro, Anthony. "Roger Kumble Movie 'Beautiful Disaster' Sets Dylan Sprouse, Virginia Gardner & More". Deadline. נבדק ב-1 בנובמבר 2021. {{cite web}}: (עזרה) Krishnamurthy, Chaitra (26 באוקטובר 2021). "Jamie Mcguire's problematic past turns fans against Beautiful Disaster". HITC. נבדק ב-1 בנובמבר 2021. {{cite news}}: (עזרה) Shotwell, Alyssa (26 באוקטובר 2021). "Racist Author Jamie McGuire Dragged Again Upon News of Romance Book Adaptation". The Mary Sue. נבדק ב-1 בנובמבר 2021. {{cite news}}: (עזרה) Donaldson, Kayleigh (28 באוקטובר 2021). "News of an Upcoming Adaptation of 'Beautiful Disaster' Has People Remembering How Racist the Author Jamie McGuire Is". Pajiba. נבדק ב-1 בנובמבר 2021. {{cite news}}: (עזרה) Dylan Sprouse and Virginia Gardner Get Steamy in 'Beautiful Disaster' Trailer, Collider